joelniklaus/EU_Wikipedias huggingface dataset:
Thorvald Stauning

Thorvald August Marinus Stauning (26. lokakuuta 1873 – 3. toukokuuta 1942) oli tanskalainen sosiaalidemokraattipoliitikko. Hän toimi Tanskan sosiaalidemokraattien puoluejohtajana vuosina 1910–1939.

Stauning toimi Tanskan pääministerinä vuosina 1924–1926 ja uudelleen 1929–1942. Hän kuoli lopulta Kööpenhaminassa kesken kauden.

Elämä
Stauning syntyi köyhään kööpenhaminalaiseen työläisperheeseen vuonna 1873. Hänen vanhempansa saivat kuitenkin kustannettua pojalle perusopinnot. Tämän jälkeen Stauning opiskeli savukkeenlajittelijaksi ja meni töihin tupakkatehtaalle Fredericiaan, jossa hänestä tuli ammattiyhdistysaktiivi ja hän pääsi tupakkatyöläisten liiton keskushallitukseen. Vuonna 1898 hän aloitti toimittajana keskusammattijärjestön lehdessä ja vuotta myöhemmin puolipäiväisenä kassanhoitajana sosiaalidemokraattisessa puolueessa, johon oli liittynyt vuonna 1890. 

Stauning oli ensimmäistä kertaa ehdolla kansankäräjille vuonna 1901, ja vuonna 1906 hän tuli valituksi. Hän oli noussut puolueen sisällä nopeasti keskeiseen asemaan, ja vuonna 1910 hänestä tuli Peter Knudsenin seuraaja puolueen puheenjohtajana. Samana vuonna hän pääsi johtamaan toisen internationaalin kokousta Kööpenhaminassa.

Ensimmäisen maailmansodan aikana Stauningista tuli vuonna 1916 Carl Theodor Zahlen hallitukseen salkuton ministeri. Vuosina 1918–1920 hänen vastuullaan olivat työmarkkinakysymykset. Zahlen hallitus kaatui pääsiäiskriisiin vuonna 1920.

Vuoden 1924 vaaleissa sosiaalidemokraatit menestyivät hyvin, ja Stauning pääsi muodostamaan maan ensimmäisen sosiaalidemokraattisen hallituksen. Taloudelliset ajat olivat kuitenkin vaikeat, ja kun Stauning ei vuonna 1926 saanut kansankäräjillä enemmistöä kriisipolitiikkansa taakse, hän julisti uudet vaalit ja hallitus erosi. Tilalle tuli porvarihallitus.

Vuonna 1929 Stauningista tuli jälleen pääministeri, tällä kertaa hallituksessa oli sosiaalidemokraattien kanssa Radikaali Venstre. Siitä tuli 1900-luvun pitkäikäisin Tanskan hallitus, joka kesti vuoteen 1942. Stauning olikin koko 1930-luvun keskeisin hahmo Tanskan politiikassa. Vuoden 1935 vaaleissa, joissa sosiaalidemokraattien tunnuslause oli "Stauning eller Kaos" (Stauning tai kaaos), puolue sai kaikkien aikojen parhaan tuloksensa, 46,1 prosenttia äänistä.

Vuonna 1939 Stauning koki takaiskun, kun esitys uudeksi perustuslaiksi hylättiin kansanäänestyksessä, ja samana vuonna Stauningin heikkenevän terveyden vuoksi Hans Hedtoftista tuli puolueen uusi puheenjohtaja. Stauning kuitenkin jatkoi pääministerinä kuolemaansa saakka vuonna 1942.

Lähteet

Tanskan pääministerit
Tanskalaisten puolueiden puheenjohtajat
Vuonna 1873 syntyneet
Vuonna 1942 kuolleet
Arja Tiainen

Arja Riitta Hannele Tiainen (s. 19. lokakuuta 1947 Seinäjoki) on suomalainen kirjailija. Arja Tiainen on runojen lisäksi kirjoittanut kritiikkejä, novelleja, kuunnelmia, polemiikkia antologioissa ja lehdissä. Erilaisissa kansainvälisissä julkaisuissa on ollut hänen runojaan. Hän on myös ollut mukana Vantaan kirjoittajayhdistyksissä. 

Tiaisen tunnetuimpiin teoksiin kuuluu teksti, josta Rauli Badding Somerjoki muokkasi laulun ”Paratiisi”.

Yksityiselämä ja poliittinen toiminta
Tiainen asuu Vantaalla. Hän oli ehdolla vuoden 2011 eduskuntavaaleissa Vasemmistoliiton listalla saaden 256 ääntä.

Palkinnot 

Valtion kirjallisuuspalkinto 1983
 Pro Finlandia 2011

Tiaiselle myönnettiin valtion taiteilijaeläke keväällä 2008.

Teokset

Lähteet

Aiheesta muualla 
 Arja Tiainen Kirjasampo.fi:ssä
 Esittely WSOY:n sivuilla
 Tiainen Helsingin kaupunginkirjaston sivuilla
 Arja Tiainen, Lappeenrannan kirjasto 
 Arja Tiainen sanoittajana - Fono.fi

Suomalaiset kirjailijat
Suomalaiset sanoittajat
Pro Finlandia -palkitut
Vuonna 1947 syntyneet
Elävät henkilöt
Jochen Mass

Hans-Joachim Richard Mass (synt. 30. syyskuuta 1946 Dorfen, Saksa) on saksalainen entinen Formula 1 -kuljettaja. Pitkällä urallaan hän saavutti vain yhden voiton (senkin Espanjan tynkä-GP:ssä 1975) ja 71 MM-pistettä. Lisäksi Mass oli johdossa Belgian Grand Prixissä 1977, jonka hän keskeytti.

Mass on tullut tunnetuksi ehkä eniten Gilles Villeneuven kuolinonnettomuudesta. Villeneuve yritti ohittaa Massia 1982 Belgian GP:n aika-ajoissa, mutta Mass vaihtoikin yllättäen ajolinjaansa ja autojen renkaat osuivat toisiinsa. Villeneuven auto nousi ilmaan ja syöksyi nokka edellä maahan. Villeneuve sinkoutui istuimineen päin radan turva-aidan pylvästä.

Lopetettuaan F1-uransa Mass ajoi erilaisissa urheiluautoluokissa. Hän menestyi niissä hyvin, voitti muun muassa European Touring Car -mestaruuden, Le Mansin 24 tunnin ajon ja Sebringin 12 tunnin ajon. Mass on ajanut Mercedes-Benziä historiallisten autojen luokissa.

Lähteet

Aiheesta muualla 

Saksalaiset Formula 1 -kuljettajat
Le Mansin 24 tunnin ajon voittajat
Vuonna 1946 syntyneet
Elävät henkilöt
Polly Klaas

Polly Hannah Klaas (3. tammikuuta 1981 – 1. lokakuuta 1993) oli yhdysvaltalainen sieppauksen ja henkirikoksen uhri. 

Polly Hannah Klaas syntyi Nashvillessä, Tennesseessä. Hänen vanhempansa Marc ja Eve Klaas erosivat tytön ollessa 2,5-vuotias. Isä Marc Klaas kertoi myöhemmin, että vanhemmilla oli "epäonnistunut avioliitto mutta onnistunut avioero", sillä he pysyivät hyvinä ystävinä eron jälkeen. Eve Klaas sai Pollyn huoltajuuden, mutta Marc kävi säännöllisesti tapaamassa tytärtään. Pollya pidettiin yleisesti ujona lapsena, sillä hän muutti usein äitinsä kanssa paikasta toiseen, jolloin hänen oli vaikea luoda kestäviä ystävyyssuhteita. Polly sai sisarpuolen vuonna 1987, kun hänen äitinsä ja tämän uusi mies Allan Nichol saivat yhteisen lapsensa Annien. Nicholilla oli myös kolme lasta edellisestä liitostaan, ja Polly oli läheinen heidän sekä pikkusiskonsa kanssa.

Polly oli pienestä saakka pelännyt pimeää, eikä saanut unta ellei joku valo palanut jossain. Hän pelkäsi myös "mörköä" (bogeyman) sekä mahdollista kidnappaamista.

Kidnappaus ja murha

12-vuotias Polly Klaas muutti äitinsä ja siskonsa kanssa Petalumaan Kaliforniaan, rauhalliseen kaupunkiin n. 60 kilometrin päähän San Franciscosta. Eve Klaas oli asumuserossa miehestään Allan Nicholista.

Polly joutui kidnapatuksi äitinsä kotoa Petalumasta 1. lokakuuta 1993, jolloin puukolla aseistautunut mies oli tunkeutunut taloon ja Pollyn makuuhuoneeseen. Hän oli kutsunut kaksi ystäväänsä, Kate McLeanin ja Gillian Pelhamin, kotiinsa yökylään. Tytöt kävivät samaa koulua ja soittivat koulun bändissä. Pollyn kotona he pitivät hauskaa muun muassa pukemalla Mikki Hiiri-hattua päähänsä ja meikkaamalla toisiaan. Leikit jatkuivat, kunnes Polly päätti lähteä hakemaan tyttöjen makuupussit olohuoneesta. Hän avasi huoneensa oven (n. klo 22:30), ja näki edessään tuntemattoman, harmaapäisen ja parrakkaan miehen veitsi kädessä. Rikollinen sieppasi Pollyn ja sitoi tämän ystävät tytön huoneeseen. Mies lähti vieden Pollyn mennessään. Muut tytöt pääsivät köysistä irti ja menivät herättämään Pollyn äidin, joka soitti heti poliisille. Seuraavien kahden kuukauden ajan tuhannet ihmiset osallistuivat siepatun tytön etsimiseen.

30. marraskuuta poliisi pidätti Richard Allen Davisin, joka oli etsintäkuulutettu jo ennen Pollyn sieppausta. Klaasin tarkkaa kuolinsyytä ei kyetty määrittämään ruumiin löydyttyä, sillä hän oli ollut kuolleena varsin kauan. Davis oli ilmeisesti raiskannut tytön ja sitten kuristanut tämän hengiltä. Sen jälkeen hän oli haudannut ruumiin matalaan hautaan, jolle hän poliisit myöhemmin johdatti.

Polly Klaas tuhkattiin ja hänen tuhkansa siroteltiin Tyynellemerelle.

Klaasin etsintöihin osallistui aktiivisesti muun muassa näyttelijätär Winona Ryder, joka tarjosi Pollyn löytöpalkkioksi 200 000 dollaria. Myöhemmin hän omisti elokuvansa Pikku naisia Pollyn muistolle, sillä kirja oli ollut tytön suosikki. 23. lokakuuta 1993 Marc Klaasin perustama Polly Klaas Foundation on yhä toiminnassa. Syylliseksi todettu Richard Allen Davis tuomittiin kuolemaan.

Aiheesta muualla 
 Polly Klaas Foundation 

Yhdysvaltalaiset henkirikosten uhrit
Ihmisryöstön uhrit
Myokardium

Myokardium () eli sydänlihas on sydämen seinämän keskimmäinen ja paksuin osa. Vasemman kammion seinämä on noin 12 mm paksu; oikean kammion seinämä on ohuempi, noin 5 mm. Sisäpuolelta sydänlihasta verhoaa endokardium ja ulkopuolelta sydänlihaspussi, jonka sisempi lehti on tiiviisti kiinnittyneenä myokardiumiin ja ulompi kiinnittää sydämen ympäröiviin kudoksiin. 

Myokardium koostuu haaroittuneista sydänlihassoluista, jotka liittyvät toisiinsa kytkylevyjen avulla. Kytkylevyissä olevat aukkoliitokset mahdollistavat depolarisaation leviämisen sydänlihassoluihin erittäin nopeasti. Myokardiumille tuovat runsashappista verta sepelvaltimot ja niukkahappisen veren vievät pois sydänlaskimot, jotka yhtyvät sydämen takana sepelpoukamaksi.

Sydänlihaksen hapenkulutus on levossa noin 10 % elimistön kokonaiskulutuksesta, vaikka sen massa on vain noin 0,5 % koko ruumiin massasta.

Lähteet

Verenkiertoelimistö
Lihakset
Teo

Teo tai Theo on miehen etunimi.

Nimi on peräisin kreikkalaisesta nimestä Theodoros, joka merkitsee "lahja jumalalta".

Digi- ja väestötietoviraston tietojen mukaan Suomessa on 1900-luvun alusta vuoden 2019 loppuun mennessä 1030 henkilöä saanut nimekseen Teo ja noin 740 henkilöä nimen Theo. Suurin osa heistä on syntynyt vuoden 2000 jälkeen.

Teon ja Theon nimipäivä on 9. marraskuuta. Suomenkieliessä kalanterissa nimi on muodossa Teo, ruotsinkielisessä muodossa Theo. Suomenkieliseen kalenteriin nimi lisättiin vuonna 2020.

Tunnettuja Teo- ja Theo-nimisiä 

 Teo, oik. Juri Vaštšuk (s. 1983), valkovenäläinen laulaja
 Theo Adam (1926–2019), saksalainen oopperalaulaja
 Theo Albrecht (1922–2010), saksalainen miljardööri
 Theo Angelopoulos (1935–2012), kreikkalainen elokuvaohjaaja
 Theo Bell (1953–2006), yhdysvaltalainen amerikkalaisen jalkapallon pelaaja
 Theo Bos (s. 1983), alankomaalainen maantie- ja ratapyöräilijä
 Theo van Doesburg (1883–1931), alankomaalainen arkkitehti ja kuvataiteilija
 Teo Edo (s. 1979), espanjalainen uimari
 Teo Fabi (s. 1955), italialainen Formula 1 -kuljettaja
 Theo Fitzau (1923–1982), saksalainen Formula 1 -kuljettaja
 Theo Fleury, oik. Theoren Fleury (s. 1968), kanadalainen jääkiekkoilija
 Theo van Gogh (1957–2004), alankomaalainen elokuvaohjaaja
 Theo van Gogh (1857–1891), alankomaalainen taidekauppias, Vincent van Goghin veli
 Theo Helfrich (1913–1978), saksalainen Formula 1 -kuljettaja
 Theo Hernández, Théo (s. 1997), ranskalainen jalkapalloilija
 Theo Hutchcraft (s. 1986), englantilainen laulaja ja lauluntekijä
 Theo James, oik. Theodore Taptiklis (s. 1984), englantilainen näyttelijä
 Theo Janssen (s. 1981), alankomaalainen jalkapalloilija
 Theo Jörgensmann (s. 1948), saksalainen jazz-klarinetisti
 Theo Lucius (s. 1976), alankomaalainen jalkapalloilija
 Teo Macero (1925–2008), yhdysvaltalainen äänilevytuottaja, jazzsäveltäjä ja -saksofonisti
 Theo Mackeben (1897–1953), saksalainen pianisti, kapellimestari ja säveltäjä
 Theo Meijer (s. 1965), alankomaalainen judoka
 Teo Mertanen (1925–1992), suomalainen päätoimittaja
 Theo Morell (1886–1948), saksalainen lääkäri
 Theo Nußbaum (1885–1956), saksalainen arkkitehti
 Theo Parrish (s. 1972), yhdysvaltalainen muusikko ja näyttelijä
 Théo Pourchaire (s. 2003), ranskalainen kilpa-autoilija
 Theo de Raadt (s. 1968), kanadalainen käyttöjärjestelmä- ja ohjelmistosuunnittelija
 Théo Raymond (s. 1991), ranskalainen jalkapalloilija
 Theo Rekkers (1924–2012), alankomaalainen laulaja, De Spelbrekers -yhtyeen jäsen
 Theo Rossi (s. 1975), yhdysvaltalainen näyttelijä, tuottaja ja hyväntekeväisyyden harrastaja
 Théo Sarapo (1936–1970), ranskalainen laulaja ja näyttelijä
 Teo Snellman (1894–1977), suomalainen lähetystöneuvos, kääntäjä ja poliitikko
 Teo Sorri (1930–2015), suomalainen upseeri, toimittaja ja kirjailija
 Teo Takala (s. 1994), suomalainen keihäänheittäjä
 Theo Walcott (s. 1989), englantilainen jalkapalloilija

Kuvitteellisia henkilöitä 
 Theo Carver, ''Päivien viemää -sarjan henkilö

Lähteet 

Etunimet
Andy Barker, P.I.

Andy Barker, P.I. oli NBC:n esittämä lyhytaikainen komediasarja, jonka pääosassa oli näyttelijä Andy Richter. 

Richter esitti ohjelmassa Andy Barkeria, tavallista toimistotyöntekijää, josta tulee vahingossa yksityisetsivä. Andy Barker, P.I. kesti lopulta vain kuuden jakson verran. Sarja alkoi NBC-kanavalla torstaina 15. maaliskuuta 2007 ja viimeiset kaksi jaksoa esitettiin lauantaina 14. huhtikuuta 2007.

Andy Richterin entinen työtoveri Conan O'Brien oli mukana käsikirjoittamassa ja tuottamassa sarjaa. Richter toimi O'Brienin apuna Late Night with Conan O'Brienissa vuodesta 1993 aina vuoteen 2000 asti.

Näyttelijät 
 Andy Richter - Andy Barker
 Clea Lewis - Jenny Barker
 Tony Hale - Simon
 Marshall Manesh - Wally
 Harve Presnell - Lew Staziak

Aiheesta muualla 
 Andy Barker, P.I.:n kotisivu 

Yhdysvaltalaiset komediasarjat
2000-vuosikymmenen televisiosarjat
NBC:n televisio-ohjelmat
Lämminveriset (televisiosarja)

Lämminveriset on yhdeksänosainen suomalainen televisiosarja, joka esitettiin ensimmäisen kerran MTV3:lla kevätkaudella 1996. Sarja on uusittu kesällä 2005. Helmikuussa 2014 sarja julkaistaan DVD:llä.

Sarjan käsikirjoittivat Kirsti Manninen ja Annina Holmberg. Sarjan ohjaaja oli Sina Kujansuu ja sen tuottivat Ville Koivisto ja Jari Matala. Tuotantoyhtiö oli Match Makers Oy.

Jaksoluettelo

Näyttelijät
Maria Wolska – Katri Meriläinen
Mika Kujala – Kristian Meriläinen
Sauli Seppälä – Reino Surakka 
Matti Rasila – Mikael Hoffren 
Ursula Salo – Jonna Salo
Veera Degerholm – Marianne Wahlman 
Mira Kivilä – Eeva Kujanpää 
Annina Rokka – Tanja Hyvärinen 
Petri Liski – Henkka Mäki 
Janne Virtanen – Jaakko Järviluoma 
Tommi Liski – Himo
Kari Välimäki – Koistinen
Teemu Vettenranta – Jesse Andersson
Eduardo Domingues de Jesus – Fernando

Suomalaiset draamasarjat
1990-luvun televisiosarjat
Sosialidemokraattinen eduskuntaryhmä

Sosialidemokraattinen eduskuntaryhmä (sd) on Suomen sosialidemokraattisen puolueen kansanedustajien muodostama yhteistyöelin Eduskunnassa. Eduskuntaryhmä on toiminut ensimmäisistä valtiopäivistä 1907 lähtien.

Vuoden 2019 eduskuntavaalien jälkeen ryhmään kuuluu 40 kansanedustajaa.

 Ryhmän puheenjohtaja: Antti Lindtman, Uudenmaan vaalipiiri
 I varapuheenjohtaja: Johanna Ojala-Niemelä, Lapin vaalipiiri
 II varapuheenjohtaja: Kristiina Salonen, Satakunnan vaalipiiri

Valiokuntapaikat 2015–

Puheenjohtajat 

Edvard Valpas-Hänninen 1907−1908
Artturi Sivenius 1908
Yrjö Mäkelin 1908−1909
Oskari Tokoi 1909−1911, 1914−1917
Kullervo Manner 1911–1914
Jussi Lumivuokko 1917
Jussi Vuoristo 1917
Jaakko Mäki 1917−1918
Väinö Tanner 1919–1926, 1930–1937, 1940–1945, 1951–1954
Kalle Myllymäki 1926−1927
Rieti Itkonen 1927–1928
Hannes Ryömä 1928–1929
Kaarlo Harvala 1929
Johan Fredrik Aalto 1929–1930
Mauno Pekkala 1937−1940
Oskari Reinikainen 1944–1945
Onni Peltonen 1945, 1947−1948, 1954
Yrjö Kallinen 1945–1946
Alpo Lumme 1946–1947
Väinö Hakkila 1948–1951

Väinö Leskinen 1951−1952
Gunnar Henriksson 1954–1962
Rafael Paasio 1962–1965
Veikko Kokkola 1965–1967
Veikko Helle 1967–1970
Kalervo Haapasalo 1970, 1972–1973
Esko Niskanen 1970–1972
Paavo Tiilikainen 1973–1975
Matti Ahde 1975–1982
Olli Helminen 1982–1985
Pertti Paasio 1985–1987, 1996
Pertti Hietala 1987–1991
Antti Kalliomäki 1991–1995, 1999–2003
Matti Puhakka 1995–1996
Erkki Tuomioja 1996–1999
Jouni Backman 2003–2007, 2011–2015
Tarja Filatov 2007–2010
Eero Heinäluoma 2010–2011
Antti Lindtman 2015–

Kansanedustajat 
Kaikki eduskuntaryhmään vuodesta 1907 lähtien kuuluneet kansanedustajat on lueteltu artikkelissa Luettelo kansanedustajista.

Lähteet

Aiheesta muualla 

 

Eduskuntaryhmät
Suomen Sosialidemokraattinen Puolue
John Fru Ndi

John Fru Ndi (s. 7. heinäkuuta 1941, Bamenda) on kamerunilainen poliitikko.

Ndi perusti oppositiopuolue Sosiaalidemokraattisen rintaman (SDF). Hän oli puolueen presidenttiehdokkaana vuosina 1992 ja 2004. Hän hävisi molemmilla kerroilla Paul Biyalle, vaikkakin ensimmäisellä kerralla ainoastaan neljän prosentin erolla. 

Ndillä on yhdeksän lasta. Hänen ensimmäinen vaimonsa Susan kuoli synnytyksessä vuonna 1973. Uusi vaimo Rose kuoli 2005.

Lähteet 

Kamerunilaiset poliitikot
Vuonna 1941 syntyneet
Elävät henkilöt
Samson Kisekka

Samson Babi Mululu Kisekka (23. kesäkuuta 1912 – 25. lokakuuta 1999) oli ugandalainen poliitikko.

Kisekka syntyi Mengossa ja varttui lähellä Ugandan pääkaupunkia Kampalaa. Hän oli koulutukseltaan lääkäri. Yoweri Museveni nimitti hänet heti presidentiksi noustuaan vuonna 1986 Ugandan pääministerin virkaan. 

Kisekka toimi Ugandan pääministerinä kaikkiaan viiden vuoden ajan. Vuosina 1991–1994 hän oli Ugandan varapresidentti. Hän kuoli Lontoossa odottaessaan sydänleikkausta.

Ugandan pääministerit
Varapresidentit
Vuonna 1912 syntyneet
Vuonna 1999 kuolleet
Navarasas

Navarasas tarkoittaa intialaisen klassisen tanssin yhdeksää eri tunnetilaa. Tunnetilat ovat:

adbhuta (ihmettely)
bhibasta (inho)
bhayanaka (pelko) 
hasya (onni)
karuna (sääli) 
krodha (viha)
shanta (autuus)
shoka (suru)
veera (rohkeus)

Intialainen tanssi
Tunteet
Hydrokinoni

Hydrokinoni on orgaaninen yhdiste (fenyylialkoholi, dioli) muodostuen bentseenirenkaasta ja siihen liittyneestä kahdesta para-asemassa olevasta alkoholiryhmästä (OH). Hydrokinoni on huoneenlämmössä (20 °C) olomuodoltaan kiinteää, värittömiä tai valkoisia kiteitä, jotka ovat hajuttomia ja maistuvat makealta. Sen kemiallinen kaava on C6H6O2 ja rakennekaava on C6H4(OH)2. Hydrokinonista käytetään myös nimityksiä hydrokinoli, 1,4-dihydroksibentseeni, 1,4-bentseenidioli, p-bentseenidioli  ja p-hydroksifenoli. Hydrokinoni on bentseenidiolin isomeerinen muoto katekolin (1,2-bentseenidioli) ja resorsinolin (1,3-bentseenidioli) kanssa.

Hydrokinonin moolimassa on 110,1 g/mol, sulamispiste 172 °C, kiehumispiste  287 °C, suhteellinen tiheys 1,3 g/cm3 (vesi = 1,0 g/cm3), leimahduspiste 165 °C, itsesyttymislämpötila 515 °C sekä CAS-numero 123-31-9. Hydrokinoni liukenee veteen 5,9 g/ 100 ml (15 °C).

Hydrokinoni on pelkistävä aine, jota käytetään valokuvien kehiteliuoksissa ja hapetuksen estoaineena sekä polymeroitumisen estoaineina erityisesti vinyyliasetaatin (C4H6O2) (stabilointiteho rajoittuu 60 päivään) ja akryylimonomeerin kanssa. Hydrokinonia käytetään myös stabilisaattorina maaleissa ja lakoissa, kosmeettisten ja farmaseuttisten tuotteiden valmistuksessa, torjunta-aineiden valmistuksessa, painoväreissä sekä laboratoriokemikaalina esimerkiksi fosfaatin määrityksessä.

Ympäristö- ja terveysvaikutukset 
Lyhytaikainen altistus ärsyttää ihoa ja hengitysteitä sekä voimakkaasti silmiä. Aineelle altistumisesta voi seurata vaikutuksia silmissä ja ihossa, johtaen sidekalvon ja sarveiskalvon haalistumiseen sekä ihon väriaineen häviämiseen. Toistuva tai pitkäaikainen ihokosketus voi aiheuttaa ihon herkistymisen. 

Hydrokinoni on sosiaali- ja terveysministeriön 15.6.2005 antamassa asetuksessa vaarallisten aineiden luettelossa (509/2005) luokiteltu ryhmään 3 kuuluvaksi mahdollisesti ihmisessä syöpää aiheuttavaksi sekä mahdollisesti perimää vaurioittavaksi aineeksi, mutta näistä haitoista ei ole toistaiseksi riittävästi tietoa lopullisen arvion tekemiseksi. Suun kautta runsaasti nautittuna se aiheuttaa hydrokinonimyrkytyksen, johon liittyy hemolyyttistä anemiaa ja maksan toimintahäiriöitä.

Hydrokinonia on muun muassa maksaläiskien ja pisamien poistoon käytetyissä ihonvaalennusvoiteissa.

Lähteet

Aiheesta muualla 

OVA-ohje:Hydrokinoni
PubChem: Hydroquinone 
ChemBlink: Hydroquinone 
KEGG: Hydroquinone 
Inchem: Hydroquinone CAS N°: 123-31-9  pdf 

Fenolit
Lentoturmatutkinta

Lentoturmatutkinta (Pohjois-Amerikassa Mayday, Euroopassa Air Crash Investigation) on kanadalaisen Cineflixin tuottama dokumenttisarja lento-onnettomuuksista. Sarjassa rekonstruoidaan onnettomuuksia tutkijalausuntojen, mustien laatikoiden, lennonjohdon ja silminnäkijöiden tallenteiden ja lausuntojen pohjalta.

Dokumenttisarjaa ovat esittäneet muun muassa Discovery Canada ja National Geographic, Suomessa myös Fox. Sarjaa on tehty 21 tuotantokautta.

Sarjassa käsiteltyjä lentoja 

EgyptAirin lento 990
Helios Airwaysin lento 522
Malaysia Airlinesin lento 370
Japan Airlinesin lento 123
Air Canadan lento 797
Adam Airin lento 574
United Airlinesin lento 811
American Airlinesin lento 1420
Swissairin lento 111
Aeroperún lento 603
Alaska Airlinesin lento 261
Air Transatin lento 236
British Airwaysin lento 5390
Atlantic Southeast Airlinesin lento 529
Air Francen lento 8969
Überlingenin lento-onnettomuus
American Airlinesin lento 965
Aviancan lento 52
Aloha Airlinesin lento 243
DHL:n rahtikoneen alasampuminen 2003
FedExin lento 705
Philippine Airlinesin lento 434
Iran Airin lento 655
Bristowin lento 56C
Aeroflotin lento 593
ValuJetin lento 592
Kanadalaiset televisiosarjat

Lista Lentoturmatutkinnan jaksoista 

Luettelo televisiosarjan Lentoturmatutkinta jaksoista

Jaksot

1. tuotantokausi (2003)

2. tuotantokausi (2005)

3. tuotantokausi (2005)

4. tuotantokausi (2007)

7. tuotantokausi (2009)

9. tuotantokausi (2010)

10. tuotantokausi (2011)

11. tuotantokausi (2011)

12. tuotantokausi (2012)

13. tuotantokausi (2013)

14. tuotantokausi (2015)

15. tuotantokausi (2016)

16. tuotantokausi (2016)

17. tuotantokausi (2017)

18. tuotantokausi (2018)

Spin-off

Discovery Channelin televisio-ohjelmat
National Geographicin televisio-ohjelmat
Poesia

Poesia on vuonna 2010 perustettu suomalainen kirjankustantamo. Kustantamo nojaa yhteisölliseen tuotantomalliin ja useat sen julkaisuista ovat vapaasti saatavilla verkosta. Yksi Poesian kustanteista on Janne Nummelan, Tommi Nuopposen ja Jukka Viikilän runoteos Ensyklopedia vuodelta 2011. Poesian kustantamat teokset ovat voittaneet useita palkintoja. Esimerkiksi Pauli Tapion ja Jouni Teittisen Poesian kustantamat teokset on palkittu Helsingin Sanomien esikoiskirjapalkinnolla.

Poesian kustantamina teoksensa julkaisseita

 Satu Erra
 Pauliina Haasjoki
 Pauli Hautala
 Mari Laaksonen
 Tiina Lehikoinen
 V. S. Luoma-aho
 Marko Niemi
 Raisa Marjamäki
 Henrik Pathirane
 Kaija Rantakari
 Antti Salminen
 Riikka Simpura
 Jouni Teittinen
 Olli-Pekka Tennilä
 Pauli Tapio
 Miia Toivio
 Virpi Vairinen
 Petra Vallila
 Taneli Viljanen

Lähteet

Aiheesta muualla
Poesian verkkosivusto

Suomalaiset kirjankustantamot
Allan Kardec

Allan Kardec, oikealta nimeltään Hippolyte Léon Denizard Rivail, (3. lokakuuta 1804 – 31. maaliskuuta 1869) oli ranskalainen opettaja, joka nykyään tunnetaan spiritistinä.

Rivail syntyi Lyonissa Ranskassa 1804. Hän oli Johann Pestalozzin Sveitsissä sijaitsevan koulun oppilas ja myöhemmin myös hänen työtoverinsa. Palattuaan Ranskaan hän käänsi saksankielisiä opetukseen ja moraaliin liittyviä teoksia ranskaksi, muun muassa François Fénelonin kirjoittamia kirjoja. Vuosina 1835–1840 hän myös järjesti ilmaisia kursseja vähäosaisille kotonaan Sèvres kadulla. Hän opetti muun muassa matematiikkaa, fysiikkaa, kemiaa, astronomiaa, fysiologiaa, vertailevaa anatomiaa ja ranskan kieltä. Hän myös levitti tietoa Pestalozzin kasvatusteorioista, ja hänellä oli suuri vaikutus opetusjärjestelmän uudistukseen Ranskassa ja Saksassa.

Rivailin ollessa jo yli viisikymmentä hän kiinnostui spiritismistä ja alkoi tehdä aiheesta omaa tutkimusta. Vuonna 1858 huhtikuun 1. hän perusti ensimmäisen spiritistisen yhdistyksen. Hän alkoi työskennellä meedioiden kanssa ja laati listan kysymyksiä, jotka heidän piti esittää hengille. Vuonna 1857 Rivail julkaisi (nimellä Allan Kardec) ensimmäisen spiritismiä käsittelevän kirjansa Le Livre des Esprits, joka käsitti 1 019 kysymystä koskien henkien olemusta sekä henkimaailmaa ja sen suhdetta fyysiseen maailmaan. Tätä seurasi vielä joukko muita spiritismiä käsitteleviä kirjoja, joita Kardec julkaisi kuolemaansa saakka.

Hän alkoi myös luokitella ilmiöitä ja osoitti että monet asiat joita oli pidetty yliluonnollisina olivat luonnonlakeja. Hän laati systemaattisen opin ja alkoi kutsumaan sitä spiritismiksi, myöhemmin se levisi laajalle. Hänen mukaansa elämää esiintyy maailmankaikkeudessa eri tasoilla, henkimaailmassa on hyviä ja pahoja henkiä, mutta kaikki henkiolennot kulkevat kohti täydellisyyttä. Hänen opillaan on edelleenkin kannattajia koska vuonna 2013 Suomessakin rekisteröitiin Allan Kardecin opin ystävät ry -niminen yhdistys.

Teokset 

 Cours pratique et théorique d’arithmétique (1824)
 Plan proposé pour l’amélioration de l’éducation publique (1828)
 Catéchisme grammatical de la langue française (1848)
 Le Livre des Esprits (Henkien kirja), 1857
 Le Livre des Médiums (Meedioiden kirja), 1861
 L’Évangile selon le Spiritisme (Evankeliumi spiritismin mukaan), 1864
 Le Ciel et L’Enfer (Taivas ja helvetti), 1865
 La Genèse (Genesis), 1868

Lähteet

Aiheesta muualla 

 
 
 Allan Kardec ja Spiritismi 
 
 Allan Kardec Educational Center 
 Allan Kardec Biographic Information  
 The Spirits' book (pdf file) 

Ranskalaiset filosofit
Spiritualismi
Opettajat
Vuonna 1804 syntyneet
Vuonna 1869 kuolleet
Hapankerma

Hapankerma on kermasta hapattamalla valmistettu hapanmaitotuote. Hapankermatuotteita ovat esimerkiksi kermaviili, ranskankerma ja smetana.

Valmistus
Hapankerma hapatetaan tavallisimmin maitohappobakteerihapatteilla, joskus lisäämällä kermaan happoa.

Hapankerma homogenoidaan sitä voimakkaammin, mitä matalampi sen rasvapitoisuus on. Runsasrasvaisimmat hapankermat homogenoidaan joskus hyvin lievästi tai ei ollenkaan. Homogenoinnilla pyritään vaikuttamaan hapankermatuotteen proteiineihin ja lisäämään sen viskositeettia. Toisaalta homogenointi huonontaa hapankerman kuumennuksenkestävyyttä ruoanlaitossa.

Hapankerma pastöroidaan 90–95 asteessa. Kuumennuksen kesto voi olla vain joitain kymmeniä sekunteja, mikä on vähemmän kuin muissa hapanmaitotuotteissa. Joskus hapatettu kerma voidaan lisäksi jälkipastöroida esimerkiksi säilyvyyden parantamiseksi.

Hapankermatuote voidaan valmistaa kokonaan ilman lisäaineita. Lisäaineita käyttämällä tuotteen rakennetta voidaan muokata ja parantaa sen kuumuudenkestävyyttä, jotteivät sen proteiinit saostuisi kuumennettaessa.

Hapankermaa kypsytetään mesofiilisillä hapatteilla 20–30 asteessa enimmillään 24 tuntia. Erilaiset aromibakteerit tuovat tuotteeseen erilaisia makuvivahteita. Hapatus tehdään tankissa tai myyntipakkauksessa. Jälkimmäisellä tavalla saadaan lohkeava ja epätasainen tuote, joka voidaan sekoittaa lusikalla tasaiseksi massaksi paketin avaamisen jälkeen.

Hapankermatuotteita
Hapankermoista käytetään eri nimityksiä rasvapitoisuuden, hapatekantojen ja lisäaineiden suhteen.

Kermaviili on perinteisesti sisältänyt noin 12 % rasvaa. Nykyisin sen rasvapitoisuus vaihtelee Suomessa 2–10 prosentin välillä. Kermaviili valmistetaan pakkauksessa kypsyttämällä.

Ranskankerman (crème fraîche) rasvapitoisuus vaihtelee Suomessa 12–28 prosentin välillä. Ranskankerma valmistetaan pienien purkkien sijaan suurissa astioissa. Se voidaan kypsyttää tankissa tai pakkauksessa.

Smetanan rasvapitoisuus vaihtelee 10:stä 70:een prosenttiin. Suomessa valmistettava smetana on yleensä 40 % rasvaa sisältävää kermaviiliä. Smetana kypsytetään pakkauksessa, eikä lisäaineita käytetä.

Rømme on norjalainen hapankermatuote, jota ei homogenoida.

Lähteet

Aiheesta muualla 

Maitotuotteet
Parhaan leikkauksen Oscar-palkinto

Parhaan leikkauksen Oscar-palkinto on Yhdysvaltain elokuva-akatemian joka vuosi jakama palkinto edellisvuoden parhaiten leikatulle elokuvalle. Palkinto on jaettu vuodesta 1934 alkaen.

Voittajat ja ehdokkaat

Leikkaus
Adi Shankara

Adi Shankara (tunnetaan myös nimillä Śaṅkara Bhagavatpādācārya, "opettaja jumalan jaloissa", ja Ādi Śaṅkarācārya, "ensimmäinen Shankara"), oli intialainen filosofi joka vakiinnutti Advaita Vedantan opin. Hänen opetuksensa perustui sielun ja Brahmanin ykseydelle, jossa Brahman nähdään määrittelemättömänä (Nirguna Brahman). Smārta-traditiossa Adi Shankaraa pidetään Shivan inkarnaationa. Adi Shankaran tarkkaa elinaikaa ei tiedetä, mutta hänen oletetaan eläneen 700-luvun keskivaiheilla.

Adi Shankara kierteli Intiaa tarkoituksenaan levittää opetuksiaan keskustelujen ja väittelyiden avulla. Hän perusti neljä mathaa (luostaria), jotka olivat tärkeässä asemassa hänen opetustensa elvyttämisessä ja jälki-buddhalaisen hindulaisuuden ja Advaita Vedantan leviämisessä. Shankara perusti myös Dashanami-luostarisäännöstön ja Shanmata-tradition. 

Teoksissaan Adi Shankara teki paljon lainauksia Upanishadeista ja muista hindukirjoituksista. Hän esitti myös argumentteja vastustavia koulukuntia, kuten Samkhyaa ja buddhalaisuutta vastaan.

Aiheesta muualla

Teokset
 Complete Works of Adi Shankara
 Advaita Vedanta Anusandhana Kendra 
 Complete works of Adi Shankara
Some major works of Adi Shankaracharya
Adi Sankara's Books

Historia
Guru Parampara of Sringeri Sharada Peetham
 Guru Parampara of the Kanchi Kamakoti Peetham
Sankara's date supporting the 788-820 CE date
 Material supporting the 509–477 BCE dates  (PDF)

Elämä ja opetukset
Biography of Adi Shankara as per Madhaviya Shankaravijayam: from the official site of Sringeri Peetham
 Brief life history of Adi Shankara with informative additional links
 Adi Śańkara — short introduction to his life & philosophy (by Peter J. King)
 Biography of Shankara by Swami Sivananda
 Another biography of Sankara from kamakoti.org

Hindulaiset gurut
Intialaiset filosofit
Seulonnan keskeiset artikkelit
Cécilia Attias

Cécilia María Sara Isabel Attias (o.s. Ciganer-Albéniz, entinen  Martin ja  Sarkozy) (s. 12. marraskuuta 1957, Boulogne-Billancourt) oli Ranskan tasavallan presidentti Nicolas Sarkozyn aviovaimo, nyttemmin he ovat eronneet. Hän on espanjalaisen säveltäjä Isaac Albénizin jälkeläinen. 

Cecilian  isä André (Aron) Ciganer oli syntynyt Bălţissa, Bessarabiassa vuonna  1898 venäjänjuutalaiseen sukuun.André Ciganer muutti Ranskaan ennen ensimmäistä maailmansotaa 13-vuotiaana ja toimi Pariisissa turkisalalla 

Vuonna 1937 André avioitui espanjalais-belgialaisen  Diane Albéniz de Swertin kanssa  joka oli espanjalaisen diplomaatin, joka oli toiminut myös Real Madridin pelaajan 1900-luvun alussa, Alfonso Albéniz Jordanan tytär. Cécilian isoisoisä oli espanjalainen säveltäjä Isaac Albéniz. 

Cécilia ja Nicolas Sarkozy avioituivat 23. lokakuuta 1996. Parilla on 28. huhtikuuta 1997 syntynyt poika Louis. Cécilia Sarkozylla oli suhde marokonjuutalaisen liikemiehen Richard Attiasin kanssa 2005, samoihin aikoihin kun Nicolas Sarkozy tapaili Le Figaron toimittaja Anne Fuldaa, eikä Cécilia Sarkozy juuri viihtynyt julkisuudessa aviomiehensä rinnalla.

Hän sai Nicolas Sarkozyn noustessa presidentiksi valtion luottokortin, jonka luovutti pois kahden ostoksen jälkeen siitä koituneen metelin vuoksi.

Cécilia Sarkozy vieraili heinäkuussa 2007 Libyassa tapaamassa eversti Muammar Gaddafia vetoamassa kuolemaan tuomittujen bulgarialaisten sairaanhoitajien puolesta.

Nicolas ja Cécilia Sarkozy ilmoittivat lokakuussa 2007 eroavansa. 

23. maaliskuuta 2008 Ceciliä avioitui Richard Attiaksen kanssa Rockefeller Centerissa, New Yorkissa.

Lähteet 

Ranskan presidenttien puolisot
Vuonna 1957 syntyneet
Elävät henkilöt
Danielle Mitterrand

Danielle Emilienne Isabelle Mitterrand, o.s. Gouze (s. 29. lokakuuta 1924 Verdun, Ranska – 22. marraskuuta 2011 Pariisi, Ranska) oli Ranskan presidentin François Mitterrandin puoliso. Hän oli perustamansa France Libertés Fondation Danielle Mitterrand -säätiön puheenjohtaja. Järjestön keskeisiä tehtäviä on puhtaan juomaveden saaminen kehitysmaihin.

Mitterrandit tutustuivat toisen maailmansodan aikana vastarintaliikkeessä. He avioituivat 1944.

Mitterrand oli aiemmista presidentinpuolisoista poiketen julkisuudessa myös aktiivisena poliittistena vaikuttajana. Hän muun muassa tuki Fidel Castron hallitusta ja vastusti Euroopan unionin laajentumista Turkkiin. Hän vastusti Etelä-Afrikan apartheid-politiikkaa, ja hänen järjestönsä sai YK:ssa neuvoa antavan aseman.

Mitterrandilla on kolme poikaa, lapsena kuollut Pascal sekä Jean-Christophe ja Gilbert. Hänen vanhempi sisarensa oli elokuvatuottaja Christine Gouze-Rénal (1914–2002).

Lähteet

Ranskan presidenttien puolisot
Vuonna 1924 syntyneet
Vuonna 2011 kuolleet
Walentin Chorell

Walentin Chorell [korell] (e. Sundqvist; 8. huhtikuuta 1912 Turku – 18. marraskuuta 1983 Helsinki) oli suomenruotsalainen kirjailija, näytelmäkirjailija ja elokuvakäsikirjoittaja.

Walentin Chorellin äiti oli 22-vuotias leski Elisabet Sundqvist. Walentin kasvoi äitinsä kanssa, kunnes tämä avioitui vuonna 1918 hovimestari Karl A. Chorellin kanssa ja isäpuoli adoptoi pojan.

Chorell suoritti ylioppilastutkinnon vuonna 1931 ja valmistui Helsingin yliopistosta filosofian maisteriksi vuonna 1934. Hänen kirjallinen uransa alkoi vuonna 1941, jolloin hän julkaisi runoteoksen Vinet och lägeln. Lyriikka ei häntä kuitenkaan sen suuremmin innostanut, joten hän siirtyi hyvin nopeasti kirjoittamaan romaaneja, näytelmiä ja kuunnelmia. Läpimurtonsa Chorell teki näytelmällä Fabian öppnar portarna (1941). Psykologinen kerronta, jonka keskiössä on viettiensä vallassa toimiva ihminen, muodostui keskeiseksi teemaksi Chorellin tuotannossa. Tämä näkyi myös monissa elokuvasovituksissa, joita hänen romaaneistaan tehtiin, kuten William Markuksen ohjaamassa Miriamissa (1957).

Chrorell oli yksi T. J. Särkän johtaman Suomen Filmiteollisuuden filmatuimpia kirjailijoita. Markuksen ohella hänen romaanejaan ja näytelmiään sovitti elokuviksi muun muassa Jack Witikka (Mä oksalla ylimmällä, 1953; Nukkekauppias ja kaunis Lilith, 1955; Äidittömät, 1958). Chorell osallistui usein myös itse teostensa pohjalta tehtyjen elokuvien käsikirjoitustyöhön. Lisäksi hän toimi yhtenä Matti Kassilan film-noir-vaikutteisen jännityselokuvan Varsovan laulu (1953) kolmesta käsikirjoittajasta (yhdessä Kassilan ja Juha Nevalaisen kanssa. Ruotsissa Chorellin tekstien pohjalta ovat syntyneet elokuvat Hon kom som en vind (ohj. Erik Faustman, 1952) ja Kissat (Kattorna, ohj. Henning Carlsen, 1965).

1960- ja 1970-luvun poliittisesti kärjistyneessä ilmapiirissä Chorell jäi hiukan sivuun, koska hänen teoksiaan ei pidetty riittävän yhteiskuntakriittisinä.

Walentin Chorell palkittiin Pro Finlandia -kunniamerkillä vuonna 1955. Hän sai myös Kirjallisuuden valtionpalkinnon vuosina 1949, 1955 ja 1981.

Chorell kirjoitti uransa aikana yli sata teosta. Hän sai professorin arvonimen vuonna 1973.

Chorellin puoliso vuodesta 1940 oli opettaja Ethel o.s. Bremer (1915-2003), ja heille syntyi tytär Eva-Cecilia.

Chorell on haudattu Hietaniemen hautausmaan Taiteilijainmäelle. Helsingin Pohjois-Haagassa on Walentin Chorellin tie.

Lähteet

Kirjallisuus

 
Suomen kansallisfilmografia, osat 5 ja 6.
Svenska Litteratursällskapetin pienoiselämäkerta. 
http://www.compuline.fi/ComDocs/Suomi/uushlp/html/fin-8jse.htm 
Kaupunginsuunnittelulautakunnan esityslista. 
 Kaupunginvaltuuston päätös.

Viitteet 

Suomenruotsalaiset kirjailijat
Suomalaiset näytelmäkirjailijat
Suomalaiset elokuvakäsikirjoittajat
Suomalaiset professorin arvonimen saaneet
Pro Finlandia -palkitut
Vuonna 1912 syntyneet
Vuonna 1983 kuolleet
Valokaarirele

Valokaarirele on suojarele, jota käytetään toteamaan valokaarivika sähköasemalla sijaitsevissa kojeistoissa. Valokaarireleen toiminta perustuu tyypillisesti valokaaressa syntyvän valon havaitsemiseen ja vika yleensä varmistetaan mittaamalla vikavirta samanaikaisesti.

Valokaarioikosulun seuraukset pien- ja keskijännitekojeistoissa voivat olla vakavia. Valokaari voi tuhota arvokkaita laitteita ja aiheuttaa pitkäaikaisia ja kalliita seisokkeja. Lisäksi valokaari voi aiheuttaa vakavia vammoja henkilöstölle.

Synty ja ehkäisy

Valokaari voi syntyä esimerkiksi eristysvian, laitteen virheellisen toiminnan, väärien väylä tai kaapeliliitosten, ylijännitteen, syöpymisen, likaantumisen, kosteuden, ferroresonanssin (mittamuuntajat) ja jopa sähköisen kuormituksen aiheuttaman vanhenemisen seurauksena. Useimmat näistä tekijöistä voidaan ehkäistä asianmukaisella huollolla. Varotoimenpiteistä huolimatta inhimilliset erehdykset voivat johtaa valokaarivikoihin.

Jotta valokaaren vaikutukset saadaan minimoitua, on tärkeää että se huomataan mahdollisimman nopeasti. Valokaari, joka kestää 500 ms, voi aiheuttaa vakavia vaurioita laitteistolle. Alle 100 ms:n valokaaren aiheuttamat vahingot ovat usein vähäisempiä. Jos taas valokaari sammutetaan alle 35 ms:ssa, vahinko on miltei olematon.

Tavallisimmin käytetty kiskostonsuojareleistys voi olla liian hidas varmistamaan valokaarivikojen eliminoimisen turvallisen ajan kuluessa. Esimerkiksi syötön katkaisijaa ohjaavan ylivirtareleen toiminta-aikaa voidaan joutua viivästyttämään satoja millisekunteja selektiivisyyden takia. Viive on vältettävissä käyttämällä oikein valittua valokaarisuojausta. Parhaimmilta valokaarireleiltä vikatilanteen havaitsemiseen menee pari kolme millisekuntia, johon katkaisijan toiminta-aika lisättynä, saadaan kokonaisaika suojauksen toiminnalle.

Lisäksi valokaarisuojalla voidaan estää jälleenkytkennät kaapelitilassa tapahtuvien vikojen yhteydessä.

Valokaarireleet, yleisen käsityksen mukaan, on suunniteltu ilmaeristeisten pien- ja keskijännitekojeistojen suojaukseen. Valokaarireleistyksessä on yleensä erilaisia yksiköitä toimintatarkoituksesta riippuen. Eri yksiköiden avulla voidaan käyttää useampia sensorikuituja ja/tai linssityyppisiä sensoreita ja ulottaa suojaus siten laajemmalle alueelle. Valokaarireleessä käytetään usein tavallisen releen laukaisukoskettimelle asetetut kriteerit täyttävää puolijohdetekniikkaan perustuvaa laukaisulähtöä. Tämä mahdollistaa suojaukselle erittäin nopean toiminnan.

Sähkötekniikka
Luettelo tuuliturbiinien valmistajista



Tanska
 Vestas  (Tanska), maailman suurin tuuliturbiinien valmistaja

Suomi
 Windside  (Suomi)
 Suomen Tuulienergia – FWT Oy
 Finnwind Oy  – pientuulivoimala (Suomi)

Eivät enää toiminnassa
WinWinD  (Suomi). Konkurssi 2013 
 Windspiral – Tuulispiraali  (Suomi) Ei toimintaa, ei yritysrekisterissä.
 Tuulivoimala.com Finland OY  (Suomi) Lopettanut 2013 
 Cypress Wind Turbines OY  (Suomi) Lopetettu 2012 
 Eagle Windpower  (Suomi)  Yhtiö asetettiin konkurssiin kesällä 2012.
Mervento Oy  (Suomi). Lopetettu 2014

Saksa
 DeWind  (Saksa) 
 Enercon  (Saksa)
 Fuhrländer  (Saksa)
 REpower  (Saksa)
 Multibrid Entwicklungsgesellschaft  (Saksa)
 Nordex  (Saksa)
 Siemens  (Tanska/Saksa)
 Vensys  (Saksa) 
 AN Windenergie  (Saksa) – Siemens osti 2005, nyt Siemens Wind Power GmbH

Espanja
 Acciona Energy  (Espanja)
 Ecotècnia  (Espanja)
 Eozen   (Espanja)
 Gamesa Eólica   (Espanja)
 MTorres  (Espanja)

Japani
 Mitsubishi Heavy Industries   (Japani)

Yhdysvallat
 Clipper Windpower  (USA)
 General Electric  (USA)
 Northern Power  (USA)
 Southwest Windpower  (USA)

Muut
 Emergya Wind Technologies (EWT)  ,(Hollanti) 
 Kestrel Wind Turbines  (Etelä-Afrikka)
 Zephyros  (Hollanti)
 Leitwind  (Italia)
 A.Ayvazian & Associates (Iran)
 Suzlon  (Intia)
 Goldwind   (Kiina)
 Scanwind  (Norja) 
 Windflow  (Uusi-Seelanti)
 Windmine   (UK)

Osien valmistajat 

 LM Glasfiber tuuliturbiinien siipiä  (Tanska)
 Obelux Oy Tuuliturbiinien lentoestevaloja (Suomi)

Lähteet 

Energiayhtiöt
Artturi Similä

Artturi Similä (24. syyskuuta 1911 Kokkola – 10. marraskuuta 1980 Tukholma) oli suomalainen säätieteilijä, joka muutti 1950-luvulla Ruotsiin. Oppiarvoltaan hän oli filosofian tohtori. Hän oli erikoistunut nk. "pitkän tähtäimen sääennusteisiin" eli muutaman viikon mittaisiin ennusteisiin, joissa ennustettiin tulevien viikkojen keskilämpötilan ja sademäärän poikkeamaa ajankohdan pitkäaikaisesta keskiarvosta. Ennusteita julkaistiin säännöllisesti suomalaisissakin lehdissä mm. Maaseudun Tulevaisuudessa 1960- ja 1970-luvulla. Hänen ennustusmenetelmänsä oli nk. analogiamenetelmä, jossa etsittiin vastaavia säätilanteita menneiltä vuosilta ja ennustettiin niiden kehityksen mukaan. Similä osallistui myös aktiivisesti ruotsinsuomalaisten toimintaan ja yritti parantaa suomen kielen asemaa Ruotsissa. Hän on kirjoittanut myös useita sääalan kirjoja.

Bibliografia 
 Artturi Similä ja Björn Forslund: Väderbok för båtfolk, 1973
 Artturi Similä: Väderbok för alla, 1973
 Artturi Similä ja Björn Forslund: Människan och vädret, 1978
 Artturi Similä: Sääkirja, 1981
 Artturi Similä, Toivo Vuorela: Artturi Similän sääkirja, 1981

Suomalaiset meteorologit
Vuonna 1911 syntyneet
Vuonna 1980 kuolleet
Ruotsinsuomalaiset henkilöt
Billy Corgan

William Patrick Corgan, Jr. eli Billy Corgan (s. 17. maaliskuuta 1967 Elk Grove Village, Illinois) on yhdysvaltalainen muusikko. Hänet tunnetaan 1990-luvun maineikkaan alternative rock -yhtyeen Smashing Pumpkinsin keulakuvana. Hän soittaa yhtyeessä kitaraa ja laulaa ja hän on myös yhtyeen pääasiallinen kappaleentekijä. Corgan myös tunnetaan lyhytikäisen Zwan-yhtyeen perustajana. Smashing Pumpkinsin suurimpia hittejä ovat olleet muun muassa "Disarm", "Today", "1979", "Bullet With Butterfly Wings", "Tonight, Tonight", "Ava Adore" sekä "Stand Inside Your Love". Ennen Smashing Pumpkinsien perustamista Corganilla oli yhtye nimeltään The Marked, mutta bändin historia jäi varsin lyhyeksi. 

Corgan on julkaissut urallaan kaksi sooloalbumia sekä kaksi kokeellista levytystä. Sekä TheFutureEmbrace että Ogilala ovat musiikkityyleiltään sen tyylisiä genrejä joista Corgan on tullut tutuksi sekä Smashing Pumpkinsien että Zwanin osalta. Aegea sekä  Siddhartha puolestaan edustavat kokeellisia äänimaailmoja joissa ei ole laulua, kitaraa, rumpuja tai bassoa ollenkaan. Corgan on käyttänyt soolojulkaisuissaan artistinimenään joko kutsumanimeään Billy Corgan, tai syntymänimensä (William Patrick Corgan) kirjainlyhennelmää WPC.

Corgan on ollut naimissa kerran, mutta avioliitto päättyi eroon. Corganin esikoinen syntyi marraskuussa 2015 ja toinen lapsi, tytär, lokakuussa 2018.

Diskografia

Sooloalbumit 
  - julkaistiin nimellä Billy Corgan
 Aegea (2014)  - julkaistiin nimellä WPC
 Siddhartha (2016)  - julkaistiin nimellä WPC
   - julkaistiin nimellä WPC
 Cotillions (2019)

Yhdysvaltalaiset laulajat
Yhdysvaltalaiset kitaristit
Vuonna 1967 syntyneet
Elävät henkilöt
Dahl

Dahl tarkoittaa seuraavia:

Sukunimenä
 Arlene Dahl (1925−2021), yhdysvaltalainen näyttelijä
 Arne Dahl, oik. Jan Arnald (s. 1963), ruotsalainen kirjailija
 Aslaug Dahl (s. 1949), norjalainen maastohiihtäjä
 Birgitta Dahl (s. 1937), ruotsalainen poliitikko (sosiaalidemokraatti)
 Christopher Dahl (1758−1809), ruotsalainen luterilainen pappi, virsirunoilija ja professori
 Eilert Dahl (1919−2004), norjalainen yhdistetyn hiihtäjä ja maastohiihtäjä
 Erja Dahl (s. 1964), korkeushyppääjä
 Esa Dahl (s. 1952), suomalainen jalkapalloilija
 Gunnar Dahl, Kunto Karmo (1895–1978), suomalainen jääkärieverstiluutnantti
 Gustaf Dahl (1835–1927), ruotsalainen arkkitehti
 Hjalmar Dahl (1891–1960), suomenruotsalainen toimittaja, kääntäjä ja kirjailija
 Jeff Dahl, The Mentors-yhtyeen ent. basisti
 Johan Dahl (s. 1959), färsaarelainen poliitikko ja ministeri
 Johan Christian Dahl (1788–1857), norjalainen taidemaalari
 Johan Daniel Dahl (1816–1892), suomalainen senaattori ja hovioikeudenneuvos
 John Dahl (s. 1956), yhdysvaltalainen elokuvaohjaaja ja -käsikirjoittaja
 John Kristian Dahl (s. 1981), norjalainen maastohiihtäjä
 Jonas Dahl (1849–1919), norjalainen pappi ja kirjailija
 Kaino Dahl (1913–1997), suomalainen kaupunginjohtaja
 Kjell Ola Dahl (s. 1958), norjalainen rikoskirjailija
 Konrad Dahl (1943–1931), norjalainen kirjailija ja vankilapappi
 Kristian Thulesen Dahl (s. 1969), tanskalainen poliitikko
 Lars Hjalmarsson Dahl (1920–1998), suomenruotsalainen kirjailija ja kääntäjä
 Marianna Debes Dahl (s. 1947), färsaarelainen kirjailija
 Niels Fredrik Dahl (s. 1957), norjalainen kirjailija ja toimittaja
 Richard Dahl (1933–2007), ruotsalainen korkeushyppääjä
 Rita Dahl (s. 1971), suomalainen kirjailija ja vapaa toimittaja
 Roald Dahl (1916–1990), norjalais-brittiläinen kirjailija
 Robert A. Dahl (1915–2014), yhdysvaltalainen valtiotieteilijä
 Ruth Dahl (1900–1966), suomenruotsalainen toimittaja, näyttelijä ja kirjailija, Hjalmar Dahlin puoliso
 Sophie Dahl (s. 1977), englantilainen kirjailija ja entinen malli
 Tor Edvin Dahl (s. 1943), norjalainen kirjailija
 Tora Dahl (1886–1982), ruotsalainen kirjailija ja runoilija
 Ulla-Britt Dahl (s. 1946), ahvenanmaalainen poliitikko
 Uno Dahl (1892–1984), suomalainen juristi ja kanslianeuvos

Muita merkityksiä
 Dahl-linjaliikenne, kokkolalainen linja-autoyritys
 Ian Van Dahl, belgialainen elektronisen musiikin yhtye.

Katso myös
 Dal
 Dala

Luettelot henkilöistä sukunimen mukaan
Somatotyypit

Somatotyypit ovat yhdysvaltalaisen psykologin William Sheldonin määrittelemiä ihmisen vartalotyyppejä. Kirjassaan Atlas of Men (1945) Sheldon esittää luokittelujärjestelmän, jossa hän luokittelee ihmiskehot kolmeen ryhmään; ektomorfiseen, mesomorfiseen ja endomorfiseen. Sheldonin tyypittelyssä ihminen on harvoin puhdas yhden somatotyypin edustaja, yleensä ihmisissä on hänen mukaansa piirteitä eri vartalotyypeistä.

Sheldon liitti vartalotyypitykseensä myös luonteenpiirteitä. Lihavuuteen taipuvainen endomorfi on seurallinen ja mukavuudenhaluinen. Pitkä ja hoikka ektomorfi viihtyy sosiaalisten kontaktien sijaan paremmin kirjojen seurassa ja lihaksikas mesomorfi on rohkea, jäykkä ja tunteeton luonne. Nämä Sheldon näki kuitenkin vain yleistyksinä, ja harva oli hänen mukaansa lajityyppinsä puhdas edustaja.

Nykyään Sheldonin käsityksiä ei enää pidetä tieteellisinä.

Vartalotyypit
Ektomorfi (leptosomi) on hoikka ja pitkä, myös lantio ja hartiat ovat kapeat. Tällaisen vartalotyypin edustajan on vaikea kasvattaa lihasmassaa tai saada lisää painoa. Sheldonin mukaan ektomorfisella henkilöllä hermokudos on hallitseva kudos.

Ektomorfit ovat yleensä notkeita ja he omaavat hyvät valmiudet kestävyyslajeihin. Aerobisen liikunnan sijaan puhtaan lajityypin edustajan kannattaa panostaa kuntosaliharjoitteluun. 

Endomorfi (pyknikko) on luonnostaan pyöreä ja kerää helpommin rasvakudosta kuin muut vartalotyypit. Toisaalta endomorfin on muita vartalotyyppejä helpompaa lisätä sekä venyvyyttä että lihasvoimaa tasaisesti. 

Kehon painopiste on vatsan ympärillä ja luusto on normaali tai hento. Kyseisen vartalotyypin edustaja lihoo helposti, ja hänen on vaikea laihtua. Endomorfisella dominoivat umpieritystoimintaa säätelevät kudokset. 

Mesomorfilla (atleetti) on ruumiinrakenteen tyyppi, joka kuuluu William Sheldonin luomaan vanhentuneeseen ruumiinrakenteen tyyppiin. Sille on luonteenomaista vahvat luut ja lihaksikkuus. Sheldonin mukaan rakenteeseen liittyy somatononinen persoonallisuus. Sitä hallitsevat kudokset ovat lihakset ja sidekudos. Puhdas lajityypin edustaja on lihaksikas ja hänellä on voimakas luusto. Rasvaprosentti on yleensä alhainen. 

Mesomorfille lihasta kertyy helposti, mutta venyvyyden kanssa on ongelmia. Vartalotyypille suositeltavia liikuntamuotoja ovat aerobiset ja liikkuvuutta lisäävät lajit. 

Verisuonten laajeneminen ja supistuminen tapahtuu erittäin nopeasti ja siksi heitä harvoin huimaa. Tästä syystä atleetti kestää hyvin myös kylmää.

Lähteet

Aiheesta muualla
Tuuli.net - Kehon eri tyypit, mihin luokkaan sinä kuulut?

Fysiologia
Seulonnan keskeiset artikkelit
Formiaatti

Formiaatti, (HCOO−), on muurahaishapon (HCOOH) ioni. Yhdisteitä, joissa anionina on formiaatti-ioni sanotaan formiaateiksi. Formiaatti-ioneja syntyy muurahaishapon protolysoinnin yhteydessä:
HCOOH + H2O  HCOO− + H3O+

Formiaatteja on mahdollista käyttää suolojen sijasta maantien suolauksessa. Formiaatit ovat kalliimpia aineita, mutta niiden käytön arvellaan tulevan halvemmaksi yhteiskunnalle kuin vastaavat kloridi-yhdisteet, koska kloridi-yhdisteiden aiheuttamat syöpymisvahingot vähenevät. 

Jos formiaatin perusrakenteessa vety (H) on korvattu kloorilla (Cl) niin tällaisista yhdisteistä käytetään nimeä klooriformiaatti.

Formiaatteja 
 Ammoniumformiaatti CHO2NH4, CAS-numero 540-69-2
 Bentsyylikloroformiaatti C8H7ClO2, CAS-numero 501-53-1
 Butyyliformiaatti C5H10O2 / HCOO(CH2)3CH3, CAS-numero 592-84-7
 Etyyliformiaatti C3H6O2 / HCOOC2H5, CAS-numero 109-94-4
 Etyyliklooriformiaatti C3H5ClO2 / ClCOOC2H5, CAS-numero 541-41-3
 Fenyyliklooriformiaatti C7H5ClO2 / C6H5OCOCl, CAS-numero 1885-14-9
 Isobutyyliklooriformiaatti C5H9ClO2 / (CH3)2CHCH2OCOCl, CAS-numero 543-27-1
 Kaliumformiaatti KCOOH CAS-numero 590-29-4
 Kalsiumformiaatti Ca(HCO2)2, CAS-numero 544-17-2
 Metyyliformiaatti C2H4O2 / HCOOCH3, CAS-numero 107-31-3
 Metyyliklooriformiaatti C2H3ClO2 / CH3OCOCl, CAS-numero 79-22-1
 Natriumformiaatti HCOONa, CAS-numero 141-53-7
 n-butyyliklooriformiaatti C5H9ClO2 / CH3(CH2)3OCOCl, CAS-numero 592-34-7
 n-propyyliklooriformiaatti C4H7ClO2 / CH3(CH2)2OCOCl, CAS-numero 109-61-5

Lähteet 
 http://www.environment.fi/default.asp?contentid=91455&lan=fi 
 Vaihtoehtoisten liukkaudentorjunta-aineiden kulkeutuminen pohjavedessä (MIDAS) 

Anionit
Formiaatit
Esterit

de:Formiate